**INFORMAREA TURIȘTILOR DESPRE ÎNREGISTRAREA OBLIGATORIE A DATELOR PERSONALE**

**Stimate oaspete!**

În conformitate cu legislația în vigoare\*, ulterior datei de **1 septembrie 2021** unele **date personale ale tuturor utilizatorilor de servicii de cazare** din Ungaria vor fi înregistrate de software-ul furnizorului de servicii de cazare, printr-un scaner de documente, și transferate în sistemul VIZA (Vendég Információs Zárt Adatbázis: baza de date închisă a datelor turiștilor). Locul de cazare poate înregistra datele personale ale turiștilor care nu au împlinit 14 ani și pe baza declarației reprezentanților legali (părinți, tutori).

**Datele care trebuie înregistrate**:

* numele de familie și prenumele;
* numele de familie și prenumele la naștere;
* locul nașterii;
* data nașterii;
* sexul/genul turistului;
* cetățenia;
* numele de familie și prenumele la naștere ale mamei (dacă sunt incluse în actul de identitate);
* seria și numărul cardului de identificare sau ale pașaportului;
* în cazul unui resortisant al unei țări terțe\*\* trebuie înregistrate numărul vizei sau al permisului de ședere, precum și data și locul intrării în țară.

Utilizatorul serviciului de cazare (turistul) care a împlinit vârsta de 14 ani este obligat să își prezinte **documentul de identificare** (cardul de identitate, permisul de conducere sau pașaportul) furnizorului de servicii de cazare în scopul înregistrării datelor. **În absența prezentării documentului, furnizorul poate refuza serviciul de cazare.** Pe baza legislației în vigoare, furnizorul de servicii de cazare **are dreptul să solicite actul de identitate al turistului** care a împlinit vârsta de 14 ani, iar acesta din urmă este obligat să își prezinte documentul.

**Vă rugăm să vă planificați călătoria și șederea ținând cont de cele de mai sus!**

Vă mulțumim pentru cooperarea Dvs.!

––––––––––––––––––––––––––––––

**\* LEGISLAȚIA APLICABILĂ:**

* Legea nr. CLVI din 2016, privind sarcinile de stat ale dezvoltării zonelor turistice;
* Ordonanța guvernului nr. 235/2019 (X. 15.), privind punerea în aplicare a Legii privind sarcinile de stat pentru dezvoltarea zonelor turistice;
* Ordonanța guvernului nr. 414/2015 (XII. 23.), privind eliberarea actelor de identitate și a regulilor privind înregistrarea fotografiei și semnăturii, într-o formă unitară.

\***resortisant al unei țări terțe**: persoane specificate în Legea nr. II din 2007 privind intrarea și șederea resortisanților țărilor terțe.